Saatja kuupäev	09.05.2025	
Kellelt	Riigikogu	
Kellele		

Pealkiri	

Teadus- ja arendustegevuse ning innovatsiooni korralduse seaduse eelnõu (554 SE) - võimalikud eelnõu muutmisettepanekud	

Tere!

Saadame teile tutvumiseks muudatusettepanekute loetelu kavandi Vabariigi Valitsuse algatatud teadus- ja arendustegevuse ning innovatsiooni korralduse seaduse eelnõule (554 SE).

Enamus muudatusettepaneku loetelus esitatud muudatusi tulenevad erinevate huvirühmade ettepanekutest. Huvirühmadel oli ettepanekute esitamise tähtajaks 31. jaanuar 2025. Huvipoolte esitatud ettepanekud, Haridus- ja Teadusministeeriumi vastused ning eelnõu menetlusdokumendid on kättesaadavad Riigikogu kodulehel siin.

Riigikogu kultuurikomisjon arutas võimalikke muudatusettepanekuid eelnõule 06.05.2025 komisjoni istungil. Manuses olevas loetelus palume pöörata enim tähelepanu võimalikele muudatustele ettepanekutes nr 1, 2, 3 ja 5, mis puudutavad innovatsiooni, teadmussiirde, teadlase ja teaduseetika mõisteid.

Kui teil on täiendavaid tähelepanekuid muudatuste kohta, siis ootame neid 15. mail kl 14.00ks. Komisjon jätkab muudatuste arutelu 19. mai istungil kl 11.00. Eelnõu teine lugemine on kavandatud 4. juunile ning seadusena vastuvõtmine 11. juunile käesoleval aastal.

Lugupidamisega

Carina Rikart

Nõunik-sekretariaadijuhataja

Kultuurikomisjon

Riigikogu Kantselei

T: +372 631 6482

Riigikogu, Lossi plats 1a, 15165 Tallinn.

www.riigikogu.ee